Zeanecrophilus

Zeanecrophilus er en slekt av biller som tidligere ble regnet til åtselbillene.

Utseende 
Middelsstore biller, forholdsvis brede og flate, blanke. Hodet er fremstikkende og godt synlig ovenfra. Antennene er forholdsvis lange, fortykkede mot spissen, de fem ytterste leddene danner en avlang kølle. Brystskjoldet (pronotum) er bredere enn langt, nesten så bredt som dekkvingene. Dekkvingene er brede, blanke, hver med ni punktstriper, men uten opphøyde ribber. Beina er lange og slanke. Larvene er pølseformede, med to ganske lange børster på det bakerste leddet, og ganske korte bein.

Levevis 
Lite synes være kjent om biologien til disse billene. De finnes helst på litt fuktige steder i skog. De voksne billene finnes ved råtnende organisk materiale av ulike slag, og det er trolig at larvene også lever der. De lange beina tyder på at de er gode løpere.

Utbredelse 
Slekten er endemisk for New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien sumpbiller, Agyrtidae
 Underfamilien Necrophilinae
 Slekten Zeanecrophilus Newton, 1997
 Zeanecrophilus prolongatus (Sharp, 1881)
 Zeanecrophilus thayerae Newton, 1997

Referanser

Kilder 
 Coleoptera, Agyrtidae i Tree of life

Eksterne lenker 
 Zeanecrophilus på GBIF 
 Nettside om slekten 
 

Biller formelt beskrevet i 1997
New Zealands insekter
Åtselbiller
Dyr formelt beskrevet av Alfred Francis Newton